Duanne nou onder voorste 20 toetsboulers | Netwerk24
Deur Johann de Jager 24 Februarie 2019 16:55
Duanne OlivierFoto: Gallo Images
Die Proteas se voorslagbouler Duanne Olivier maak steeds goeie opgang op die toetsranglys, maar Suid-Afrika het van tweede na derde onder die toetsspanne uitgesak nadat Sri Lanka met 2-0 teen hom skoonskip gemaak het.
Die 26-jarige Olivier beklee na sy 29 paaltjies die somer, waarvan sewe in die twee toets teen Sri Lanka, ’n top-20-plek na tien toetse.
Hy het ná die toets in Port Elizabeth, waar hy vier paaltjies laat kantel het, tot 19de op die ranglys vir boulers geklim.
Kagiso Rabada (3de) en Vernon Philander (4de) is steeds die enigste Suid-Afrikaners onder die voorste tien boulers.
Aiden Markram speel ’n dryfhou. Foto: Gallo Images
Aiden Markram, Quinton de Kock en Faf du Plessis beklee die agtste, negende en tiende plekke onderskeidelik onder die kolwers.
Sri Lanka het met sy geskiedkundige reekssege 93 punte op die spanne se ranglys verbeter, maar hy bevind hom steeds sesde onder die 12 toetsspelende lande.
Suid-Afrika het vyf punte verloor en het daarmee tot derde uitgesak met Nieu-Seeland wat nou die tweede plek beklee.
Spanne: 1. Indië 116, 2. Nieu-Seeland 107, 3. Suid-Afrika 105, 4. Australië 104, 5. Engeland 104, 6. Sri Lanka 93, 7. Pakistan 88, 8. Windies 77, 9. Bangladesj 69, 10. Zimbabwe 13, 11. Afganistan 0, 12. Ierland 0.
Kolwers (vorige posisie in hakies): 1. (-) Virat Kohli (Ind) 922, 2. (-) Kane Williamson (NS) 897, 3. (-) Cheteshwar Pujara (Ind) 881, 4. (-) Steve Smith (Aus) 857, 5. (-) Joe Root (Eng) en Henry Nicholls (NS) 763, 7. (-) David Warner (Aus) 756, 8. (-) Aiden Markram (SA) 719, 9. (-1) Quinton de Kock (SA) 718, 10. (-) Faf du Plessis (SA) 702.
Boulers (vorige posisie in hakies): 1. (-) Pat Cummins (Aus) 878, 2. (-) James Anderson (Eng) 862, 3. (-) Kagiso Rabada (SA) 851, 4. (-) Vernon Philander (SA) 813, 5. (-) Ravindra Jadeja (Ind) 794, 6. (-) Trent Boult (NZ) 771, 7. (-) Jason Holder (WIE) en Mohammad Abbas (Pak) 770, 9. (-) Tim Southee (NS) 767, 10. (-) Ravichandran Ashwin (Ind) 763. – IKR
Meer oor: Kagiso Rabada | Faf Du Plessis | Duanne Olivier | Suid-Afrika | Ranglys | Kolwers | Ikr | Boulers
Faf: ‘My swartste dag’